Сципион је по повратку у Рим прославио тријумф. Стекао је надимак "Африканац". Остале почасти је одбио. Нудили су му функцију доживотног конзула и диктатора. Године 199. п. н. е. изабран је за цензора. Следећих неколико година живота није учествовао у јавном животу. Године 193. један је од Римљана који су у Африци интервенисали у спору између Картагине и Нумидије. У то време Ханибал и Антиох III, селеукидски владар, склапају савез против Римљана. Римско-сиријски рат избио је 192. године п. н. е. Римску војску предводио је Луције Корнелије Сципион Азијатик, али се Сципион Африканац придружио своме брату. Резултат је убедљива римска победа код Магнезије која је одлучила исход рата.